
ЧРЕЗ
ПРЕДСЕДАТЕЛЯ НА
ОБЩИНСКИ СЪВЕТ – ВЕЛИНГРАД




 ПРЕДЛОЖЕНИЕ
ОТ КМЕТА НА ОБЩИНА ВЕЛИНГРАД

ОТНОСНО: Даване на съгласие и одобряване извършването на разпоредителна сделка – прехвърляне на право на собственост върху недвижим имот, собственост на „Водоснабдяване, канализация и териториален водопровод – ВКТВ“ ЕООД – гр. Велинград, в полза на „Водоснабдяване и канализационни услуги – Пазарджик“ЕООД чрез даване вместо изпълнение (datio in solutum) по реда на чл. 65, ал. 2 от Закона за задълженията и договорите и чл. 30, ал. 1, т. 6 от Правилника за прилагане на Закона за публичните предприятия за цялостно погасяване на паричните задължения на дружеството по изпълнително дело №46/ 2023г. 

УВАЖАЕМИ ОБЩИНСКИ СЪВЕТНИЦИ,

В качеството си на Кмет на Община Велинград, на основание чл. 44, ал. 1, т. 1 и т. 15 във връзка с чл. 21, ал. 1, т. 8 и т. 9 от Закона за местното самоуправление и местната администрация  чл. 51а, ал. 4 от Закона за общинската собственост , чл. 137, ал. 1, т. 7 във връзка с чл. 147, ал. 2 от Търговския закон  и чл. 30, ал. 1, т. 6 от Правилника за прилагане на Закона за публичните предприятия, внасям за разглеждане и приемане настоящото предложение за решаване на неотложен проблем, свързан със заплахата от принудително отчуждаване на основен недвижим имот на общинското търговско дружество „Водоснабдяване, канализация и териториален водопровод – ВКТВ“ ЕООД.

I. ФАКТИЧЕСКА ОБСТАНОВКА И МОТИВИ

1. Заплаха от принудително изпълнение и публична продан върху сградите, собственост на дружеството:
Община Велинград е едноличен собственик на капитала на търговското дружество „Водоснабдяване, канализация и териториален водопровод – ВКТВ“ ЕООД.
Срещу общинското дружество е образувано изпълнително дело №46/ 2023г. п по описа на Частен съдебен изпълнител Мария Ангелова с район на действие Окръжен съд – Пазарджик. Провеждането на публичната продан би довело до продажба на имотите на ликвидационна стойност, значително под реалната му пазарна цена, което ще нанесе тежки имуществени вреди на дружеството и на общинския интерес, без да гарантира цялостно погасяване на задълженията към всички кредитори.

2. Финансов механизъм и преструктуриране:
С цел преодоляване на кризата и запазване на обществения интерес при управлението на ВиК сектора, са проведени разговори с държавното дружество „Български ВиК Холдинг“ ЕАД и регионалния оператор „Водоснабдяване и канализационни услуги – Пазарджик“ ЕООД. Постигнато е съгласие холдингът да предостави целево заемно финансиране на регионалния ВиК оператор, с което операторът да внесе по сметката на ЧСИ пълния размер на дължимите суми по реда на чл. 491 от Гражданския процесуален кодекс (ГПК), съответно чл. 73, ал. 1 от Закона за задълженията и договорите (ЗЗД).
По този начин насрочената публична продан ще бъде безусловно спряна и няма да се извърши, а предявените изпълнителни листове ще бъдат напълно удовлетворени, което съгласно чл. 433, ал. 2 и ал. 3 ГПК води до приключване на делото и служебно заличаване на наложените възбрани.

3. Прехвърляне на собствеността чрез даване вместо изпълнение (datio in solutum):
За окончателно уреждане на отношенията между двете дружества се предвижда сключване на договор за даване вместо изпълнение по чл. 65, ал. 2 ЗЗД, по силата на който общинското дружество прехвърля собствеността върху сградата на ВиК оператора, като с това изцяло погасява паричния си дълг.

II. ПРАВНИ ОСНОВАНИЯ И КОМПЕТЕНТНОСТ

1. Имуществен статут: По силата на чл. 2, ал. 2 ЗОС имуществото на общинските търговски дружества не представлява общинска собственост, а е собственост на самото юридическо лице. Община Велинград действа в качеството си на едноличен собственик на капитала на „ВКТВ“ ЕООД.
2. Компетентност на Общинския съвет: Съгласно чл. 21, ал. 1, т. 9 ЗМСМА, чл. 51а, ал. 4 ЗОС и чл. 137, ал. 1, т. 7 във връзка с чл. 147, ал. 2 ТЗ, органът, упражняващ правата на едноличен собственик на капитала в общинското ЕООД, е Общинският съвет. Компетентността за вземане на решение за разпореждане с недвижим имот принадлежи изключително на Общинския съвет.
3. Специален ред по Закона за публичните предприятия (ЗПП и ППЗПП): Като публично предприятие със 100% общинско участие, дружеството прилага чл. 30, ал. 1, т. 6 от ППЗПП, който изрично допуска продажба и разпореждане с имоти чрез пряко договаряне, когато приобретател е търговско дружество с над 50 на сто държавно/общинско участие, осъществяващо дейности от обществен интерес и регулирани обществени услуги,какъвто е лицензираният регионален ВиК оператор.

III. ГАРАНЦИИ И ОБЕЗПЕЧИТЕЛНИ КЛАУЗИ ЗА ПРИОБРЕТАТЕЛЯ

За да бъде гарантиран инвеститорският интерес на ВиК оператора и холдинга и за да не бъде допуснато осуетяване на сделката след плащането на дълговете, проектът за решение съдържа императивни гаранционни клаузи:
а) Неоттегляемост на корпоративното съгласие: Даденото от Общинския съвет съгласие обвързва безусловно дружеството и има окончателен характер от момента на внасяне на средствата по изпълнителното дело, като съгласно трайната практика на Върховния касационен съд (Решение № 127/2009 г., ТК, I т. о.) то не може да бъде едностранно оттеглено и е напълно годно да послужи за сключване на окончателен договор за покупко-продажба;
б) Забрана за разпореждане и обременяване: Налага се пълна забрана на управителя на общинското дружество да сключва други сделки, да отдава под наем за дълъг срок или да обременява сградата с ипотеки и залози в полза на трети лица;
в) Срочно задължение за нотариално прехвърляне: Управителят е задължен в 14-дневен срок от заличаването на изпълнителните възбрани да подпише нотариалния акт и да предаде владението на сградата.

Предвид гореизложеното, предлагам на Общински съвет – Велинград да приеме следното

ПРОЕКТ ЗА РЕШЕНИЕ:

На основание чл. 21, ал. 1, т. 8, т. 9 и ал. 2 от Закона за местното самоуправление и местната администрация , чл. 137, ал. 1, т. 7 във връзка с чл. 147, ал. 2 от Търговския закон , чл. 51а, ал. 4 от Закона за общинската собственост , чл. 30, ал. 1, т. 6 от Правилника за прилагане на Закона за публичните предприятия  и при съобразяване с изискванията на чл. 18, чл. 19 и чл. 65, ал. 2 от Закона за задълженията и договорите 

ОБЩИНСКИ СЪВЕТ – ВЕЛИНГРАД


РЕШИ:

[bookmark: _GoBack]Дава съгласие и одобрява извършването на разпоредителна сделка – прехвърляне на правото на собственост чрез даване вместо изпълнение (datio in solutum) по реда на чл. 65, ал. 2 ЗЗД от страна на „ВКТВ“ ЕООД в полза на регионалния ВиК оператор „ВОДОСНАБДЯВАНЕ И КАНАЛИЗАЦИОННИ УСЛУГИ – ПАЗАРДЖИК“чрез пряко договаряне съгласно чл. 30, ал. 1, т. 6 ППЗПП, върху следните недвижими имоти, собственост на дружеството при цена, съгласно пазарна оценка, изготвена от лицензиран оценител, както следва :

1. СГРАДА № 1 с идентификатор 10450.502.964.1 (изписан с думи: едно нула четири пет нула точка пет нула две точка девет шест четири точка едно) по кадастралната карта и кадастралните регистри на гр. Велинград, одобрени със Заповед № РД-18-1214/06.06.2018 г. на Изпълнителния директор на АГКК, с адрес на сградата: гр. Велинград, ул. „Академик Иван Павлов“ № 1-а, Сграда № 1, разположена в поземлен имот с идентификатор 10450.502.964, със застроена площ (ЗП) от 277 кв. м (двеста седемдесет и седем квадратни метра), брой етажи: 2 (два), с предназначение по кадастралната класификация: Сграда за водоснабдяване и/или канализация;
2. СГРАДА № 2 с идентификатор 10450.502.964.2 (изписан с думи: едно нула четири пет нула точка пет нула две точка девет шест четири точка две) по кадастралната карта и кадастралните регистри на гр. Велинград, одобрени със Заповед № РД-18-1214/06.06.2018 г. на Изпълнителния директор на АГКК, с адрес на сградата: гр. Велинград, ул. „Академик Иван Павлов“ № 1-а, Сграда № 2, разположена в поземлен имот с идентификатор 10450.502.964, със застроена площ (ЗП) от 93 кв. м (деветдесет и три квадратни метра), брой етажи: 1 (един), с предназначение по кадастралната класификация: Друг вид производствена, складова, инфраструктурна сграда;
3. СГРАДА № 3 с идентификатор 10450.502.964.3 (изписан с думи: едно нула четири пет нула точка пет нула две точка девет шест четири точка три) по кадастралната карта и кадастралните регистри на гр. Велинград, одобрени със Заповед № РД-18-1214/06.06.2018 г. на Изпълнителния директор на АГКК, с адрес на сградата: гр. Велинград, ул. „Академик Иван Павлов“ № 1-а, Сграда № 3, разположена в поземлен имот с идентификатор 10450.502.964, със застроена площ (ЗП) от 207 кв. м (двеста и седем квадратни метра), брой етажи: 1 (един), с предназначение по кадастралната класификация: Гараж;
4. СГРАДА № 4 с идентификатор 10450.502.964.4 (изписан с думи: едно нула четири пет нула точка пет нула две точка девет шест четири точка четири) по кадастралната карта и кадастралните регистри на гр. Велинград, одобрени със Заповед № РД-18-1214/06.06.2018 г. на Изпълнителния директор на АГКК, с адрес на сградата: гр. Велинград, ул. „Академик Иван Павлов“ № 1-а, Сграда № 4, разположена в поземлен имот с идентификатор 10450.502.964, със застроена площ (ЗП) от 38 кв. м (тридесет и осем квадратни метра), брой етажи: 1 (един), с предназначение по кадастралната класификация: Друг вид производствена, складова, инфраструктурна сграда;
5. СГРАДА № 5 с идентификатор 10450.502.964.5 (изписан с думи: едно нула четири пет нула точка пет нула две точка девет шест четири точка пет) по кадастралната карта и кадастралните регистри на гр. Велинград, одобрени със Заповед № РД-18-1214/06.06.2018 г. на Изпълнителния директор на АГКК, с адрес на сградата: гр. Велинград, ул. „Академик Иван Павлов“ № 1-а, Сграда № 5, разположена в поземлен имот с идентификатор 10450.502.964, със застроена площ (ЗП) от 18 кв. м (осемнадесет квадратни метра), брой етажи: 1 (един), с предназначение по кадастралната класификация: Друг вид производствена, складова, инфраструктурна сграда;
6. СГРАДА № 6 с идентификатор 10450.502.964.6 (изписан с думи: едно нула четири пет нула точка пет нула две точка девет шест четири точка шест) по кадастралната карта и кадастралните регистри на гр. Велинград, одобрени със Заповед № РД-18-1214/06.06.2018 г. на Изпълнителния директор на АГКК, с адрес на сградата: гр. Велинград, ул. „Академик Иван Павлов“ № 1-а, Сграда № 6, разположена в поземлен имот с идентификатор 10450.502.964, със застроена площ (ЗП) от 12 кв. м (дванадесет квадратни метра), брой етажи: 1 (един), с предназначение по кадастралната класификация: Друг вид производствена, складова, инфраструктурна сграда;
ведно с всички трайно прикрепени към поземления имот и сградите подобрения, съоръжения, ВиК комуникации, вътрешни инсталации и приращения.

 ГАРАНЦИОННА И ОБЕЗПЕЧИТЕЛНА КЛАУЗА В ПОЛЗА НА ПРИОБРЕТАТЕЛЯ:
Даденото по т. 1  съгласие и одобрение на Общински съвет – Велинград за прехвърляне на собствеността върху сградата в полза на „Водоснабдяване и канализационни услуги – Пазарджик“ има окончателен и неоттегляем характер от момента, в който ВиК операторът извърши плащането за цялостно удовлетворяване на задълженията по изпълнително дело № 46/ 2023г. по описа на ЧСИ Мария Ангелова. 
Задължава Управителя на „ВКТВ“ ЕООД, в срок до десет работни дни от представяне на доказателства за внесени средства по чл. 491 ГПК и издаване на акта на съдебния изпълнител за приключване на изпълнителното производство по чл. 433, ал. 2 ГПК вр. чл. 433, ал. 3 ГПК:
а) да окаже пълно административно съдействие за незабавно заличаване на наложените възбрани върху сградата в Службата по вписванията – Велинград;
б) да се яви пред определения в предварителния договор Нотариус и да подпише от името и за сметка на „ВКТВ“ ЕООД окончателния договор за прехвърляне на собствеността върху имота във формата на нотариален акт по реда на чл. 18 ЗЗД;
 Оправомощава Управителя на „ВКТВ“ ЕООД – гр. Велинград да подпише предварителен договор и окончателния нотариален акт при условията на настоящото решение.

 Възлага на Председателя на Общински съвет – Велинград да извърши необходимите действия по нотариално удостоверяване на подписите и съдържанието на протокола от настоящото заседание съгласно чл. 137, ал. 4 от Търговския закон, както и да предостави заверен препис от решението на страните по сделката за легитимация пред Нотариуса и органите по вписванията.


	
С УВАЖЕНИЕ,

КМЕТ НА ОБЩИНА ВЕЛИНГРАД:

       _____________________________________





